242 
SCHA1ARZIK FERENCZ : 
conditio sine qua non, hogy szakszerűen is legyen ismertetve, mert csak így képes 
a fogyasztó a belföldi termények jóságát teljesen méltányolni, s a sok közül a neki 
megfelelőt kiválasztani. Csakis ily eljárás mellett nyerhetjük meg a honi termé¬ 
nyeinktől még mindig idegenkedő fogyasztók bizalmát. S hány jelesebb kövünkről 
nem tűnne ki, hogy nemcsak idehaza, hanem még külföldön is teljesen verseny- 
képes. Mert bár milyen jeles legyen is pl. az a «málnahegyi kő», a melyről ezen a 
kiállításon még azt sem tudhatni meg, hogy milyen megyében és község határában 
fekszik ez a Málnahegy, úgy ezen puszta név hallatára bizonyosan senki sem fogná 
magát indíttatva érezni megrendeléseket tenni, ha csak petrografiailag leírva és 
mechanikailag megpróbálva nincsen. 
A lelőhelyek általában nagyon el lettek hanyagolva; a megye neve nem 
tétetett ki. Többen csak a lakóhelyüket írták ki pl. Bibel Oravicza, Reichmann 
Debreczen, Schatteles Temesvár, holott köveik Ruszkiczáról, Tokajról és 
Zsidóvárról valók. Ép úgy vétettek a kőzetek helyes elnevezése ellen, vagy pedig 
egyáltalában nem nevezték meg, s terményüket egyszerűen csak «/fo» nek mon¬ 
dották (máléhegyi kő, bothi kő, bántai kő stb.) vagy pedig tévesen keresztelték el, 
pl. sóskúti homokkő, zsoboki márvány, holott az előbbi mészkő, az utóbbi gipsz, 
vagy ha a vállalatnak jobban tetszik, színes alabastrom. A kőzetek elnevezése akár 
a tudomány, akár pedig a praxis szempontjából csak egy lehet; ettől eltérni senki¬ 
nek joga nincsen. 
A kőzetek szilárdsági viszonyait a kiállítók, kevés dicsérendő kivétellel, nem 
vizsgáltatták meg ; úgy szintén csak igen ritka esetben tették ki a kőterményeknek 
árát nyers vagy pedig faragott állapotban. Legtöbben nem írják le kőbányáik távol¬ 
ságát a legközelebbi vasúti vagy hajó állomástól és nem nevezik meg az oda fize¬ 
tendő közepes kocsifuvardíjat. Mindezek olyan hiányok, melyek úgy a szakember, 
mint pedig a fogyasztó közönségnek minden calculátióját meghiúsítják, a mi pedig 
okvetlenül káros visszahatással kell hogy legyen a fogyasztásra is. 
Nagyon emelné az egyes kőnemek jóhirét még azon eseteknek felsorolása is, 
a melyekben tényleg alkalmazva lettek, mint ezt pl. Stern Alajos kis brocliurájá- 
ban teszi. És végül példát vehetünk a bruxelles-i Wylick czégtől, mely az általa 
kiállított «Morley» mészkövek mellé apró 2,5 cm 3 -es mintakoczkákat helyezett el, 
azon czélból, hogy az érdeklődők egy-egy darabot magukkal vihessenek. 
Mind ezen hiányokkal szemben távolról sem akarjuk a kiállítók jó akaratát 
kétségbe vonni, sőt meg vagyunk győződve, hogy kellő figyelmeztetésre bizonyára 
tökéletesebben adjustirozták volna termékeiket; de egyszei'smind azon reményünk¬ 
nek is adunk kifejezést, hogy ezen kiállítás kőbányatermékeink szakszerű bemuta¬ 
tására nézve olyan fordulópontot jelez, a melyen túl az eddigi hiányokból tanúságot 
merítve, nemzetgazdasági szempontból nagy fontosságú kőipartermékeinket csak 
kellőképen leírva és adatokkal felszerelve visszük a piaczra. 
Néhány héttel a megnyitás után megjelent a budapesti kereskedelmi muzeum 
kiadásában ezen kiállításról egy 134 lapra terjedő kis 8° alakú katalógus: Közlemé¬ 
nyek az 1891 évi agyag-, czement-, aszfalt- és kö-kidllitásról» czíme alatt, a melyben 
a bennünket érdeklő nyers kőzetek iparilag feldolgozott kövek főleg ennek I. és 
"VII. csoportjába foglaltatnak. E katalógus annyiban bir fontossággal, a mennyiben 
sok kiállított kőzetnek (de nem valamennyinek) pontosabb lelőhelyét is közli, hogy 
több esetben a bányák fekvését és termelőképességét és a hol lehetséges volt a 
(1(58) 
